- અરવલ્લી જિલ્લાના ૧૨ ઘટકોમાં ૧૪૫૦ આંગણવાડીઓ મંજૂર કરાઈ છે. જેમાં ૧૪૩૦ આંગણવાડી કાર્યકરો અને ૧૪૧૦ જેટલી તેડાગર મહિલાઓ કાર્યરત છે. તમામ કાર્યકરોને રાજ્ય સરકાર નજીવા દરે વેતન ચુકવી સ્વાસ્થ્ય,પોષણ,શિક્ષણ સંબંધીત વિવિધ કામો લઈ રહી છે. છેલ્લા ઘણા સમયથી આ કાર્યકરોને ચુકવવાના થતા ફુડ બીલ તેમજ પગાર પેટે નાણાં ડીબીટી યોજના અંતર્ગત ચુકવવાની વિચારણા ચાલી રહી છે. પરંતુ માર્ચ મહિના બાદ અરવલ્લી જિલ્લા સહિત રાજ્યની તમામ આંગણવાડી મહિલા કાર્યકરો તેમજ તેડાગરોને પગાર પેટે તેમજ વિવિધ નાસ્તા પેટે ફળવાતા નાણાં ન ચુકવાતાં આ કર્મચારીઓની હાલત કફોડી બની છે.